Diari Oficial de la Generalitat Valenciana


Sumari del DOGV 9310, del 31-03-2022 (2022/2291)

Informació pública de l'emissió de l'informe ambiental i territorial estratègic del Pla parcial modificatiu del sòl urbanitzable del sector Benipeixcar-4.
----------------------------------------------------------------------------------------------------------------------------------------------------------

### Dades del document

Número de DOGV
:   9310

Data del DOGV
:   31-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2291


Data del document
:   16-03-2022

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació pública de l'emissió de l'informe ambiental i territorial estratègic del Pla parcial modificatiu del sòl urbanitzable del sector Benipeixcar-4. [2022/2291]  
La Junta de Govern de la Ciutat de Gandia (JGCG) -en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 7 de març de 2022, vista la proposta formulada per la regidora delegada de Gestió del Territori i Patrimoni Cultural, Agricultura i Medi Ambient i presidenta de la comissió tècnica de suport a l'òrgan ambiental i territorial municipal, de data 28 de febrer, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada del Pla parcial modificatiu Benipeixcar-4, de conformitat amb els criteris de l'annex VIII del TRLOTUP, per no tenir efectes significatius sobre el medi ambient, amb la finalitat de continuar la tramitació de l'expedient conforme a la normativa urbanística.  
  
L'objecte d'aquest projecte és, sense modificar l'ús dominant residencial, destinar una part dels terrenys a sòl industrial, i finalitzar la ronda de l'Anella i que aquesta permeta fer una transició gradual entre el sòl residencial de la ciutat i el sòl industrial dispers de la carretera d'Albaida i les principals vies de comunicació que l'envolten, CN-332 i l'avinguda de la Vall d'Albaida.  
El document inicial estratègic (DIE) planteja 3 alternatives i opta per la número 3, que consisteix en mantenir l'ús dominant del sector com residencial, però destinar una part del sòl (la situada al Sud) a sòl industrial.  
S'efectua consulta a la Direcció General de Turisme, al Servei d'Ordenació del Territori, a la Demarcació de carreteres de l'Estat, a l'Àrea de Medi Ambient municipal, a l'Ajuntament de Real de Gandia, a la Junta de Districte de Benipeixcar i a l'Àrea de trànsit i mobilitat municipal. Únicament es rep informe de la Demarcació de Carreteres, la qual requereix un estudi acústic, i una vegada aportat, el 24 d'agost de 2021, RE 18924, informa favorablement el projecte subjecte a una sèrie de condicionants.  
Amb data 3 de setembre de 2021 els Serveis Tècnics d'Urbanisme emeten un informe segons el qual es pot emetre un informe ambiental i territorial favorable, però consideren que s'ha de requerir al promotor i als tècnics redactors del projecte perquè completen la documentació presentada d'acord amb l'informe de carreteres abans de l'inici de la tramitació urbanística.  
Finalitzat el període de consulta a les administracions afectades, l'òrgan ambiental i territorial municipal resol:  
  
Primer. Concloure que el projecte del Pla parcial modificatiu del sòl urbanitzable del sector Benipeixcar-4, que consisteix a desenvolupar aquest sector amb l'objectiu de finalitzar la ronda de l'Anella i a destinar una part de la seua superfície a l'ús industrial, sense modificar-ne l'ús dominant residencial, que permeta fer una transició gradual entre el sòl residencial de la ciutat i el sòl industrial dispers de la carretera d'Albaida i les principals vies de comunicació que l'envolten, CN-332 i l'avinguda de la Vall d'Albaida, no té efectes significatius sobre el medi ambient d'acord amb els criteris establits en l'annex VIII del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP).  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada del i designar com alternativa més idònia mediambientalment l'alternativa 3 del document inicial estratègic  
  
Tercer. Incloure aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament.  
Quart. Sol·licitar a la mercantil Auto Gandia, SL, i al tècnic redactor de l'esborrany del Pla parcial que presenten la versió completa del projecte ?tenint en compte els condicionants establerts per la Demarcació de Carreteres- i documentació complementària establerta en l'article 40 del TRLOTUP, abans d'iniciar la tramitació urbanística de l'expedient.  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 56.8 de la TRLOTUP. I en la pàgina web municipal de conformitat amb el Decret 2016-4019.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Seté. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 16 de març de 2022.- El titular accidental de l'òrgan de suport a la JGCG (R 27.11.6614 CS d- Administració Local): Francisco Rius Mestre.